b'\n_START_ARTICLE_\nT. J. Oshie\n_START_SECTION_\nUra\n_START_PARAGRAPH_\nOshie pelasi Minnesotassa Warroadin high school -joukkueessa, jonka j\xc3\xa4lkeen h\xc3\xa4n siirtyi USHL:n Sioux Falls Stampede -joukkueeseen. T\xc3\xa4m\xc3\xa4n j\xc3\xa4lkeen h\xc3\xa4n pelasi NCAA-liigan Pohjois-Dakotan yliopistojoukkueessa kolme kautta. Oshie pelasi Yhdysvaltain alle 20-vuotiaiden maajoukkueessa kaudella 2005\xe2\x80\x932006._NEWLINE_13. toukokuuta 2008 Oshie p\xc3\xa4\xc3\xa4tti j\xc3\xa4tt\xc3\xa4\xc3\xa4 yliopistoseuransa ja kirjoittaa sopimuksen St. Louis Bluesin kanssa. Lokakuussa 2008 h\xc3\xa4n siirtyi St. Louisiin tulokkaana. Ensimm\xc3\xa4isen maalinsa h\xc3\xa4n teki 22. lokakuuta 2008 Detroit Red Wingsi\xc3\xa4 vastaan. H\xc3\xa4n pelasi my\xc3\xb6s nelj\xc3\xa4ss\xc3\xa4 pudotuspeliottelussa, joissa h\xc3\xa4n j\xc3\xa4i ilman tehopisteit\xc3\xa4. Oshie muodosti tulokaskaudellaan tehokkaan ketjun Patrik Berglundin ja David Perronin kanssa. Ketju sai lempinimen The Kid Line. H\xc3\xa4n oli tulokkaiden pistep\xc3\xb6rsiss\xc3\xa4 yhdeks\xc3\xa4s. H\xc3\xa4nen maalinsa Vancouver Canucksia vastaan valittiin kuudenneksi NHL:n kauden 2008\xe2\x80\x932009 hienoimpien maalien listalla._NEWLINE_Oshie loukkaantui v\xc3\xa4\xc3\xa4nt\xc3\xb6tilanteessa Samuel P\xc3\xa5hlssonia vastaan alkukaudella 2010\xe2\x80\x932011, ja h\xc3\xa4n oli sivussa kolme kuukautta. Oshie teki kauden aikana 49 ottelussa tehot 12+22=34. Kes\xc3\xa4kuussa 2011 Oshie teki yksivuotisen jatkosopimuksen Bluesin kanssa, joka oli arvoltaan 2,35 miljoonaa dollaria._NEWLINE_Oshie valittiin Yhdysvaltain j\xc3\xa4\xc3\xa4kiekkomaajoukkueeseen vuoden 2009 Sveitsin MM-kilpailuihin. Turnauksessa h\xc3\xa4n teki yhden maalin, puoliv\xc3\xa4lier\xc3\xa4ss\xc3\xa4 Suomea vastaan._NEWLINE_Oshie oli mukana my\xc3\xb6s Saksan MM-kisoissa 2010, jossa h\xc3\xa4n teki kuudessa ottelussa tehot 2+4=6. Oshie siirtyi Washington Capitalsiin kes\xc3\xa4ll\xc3\xa4 2015 vaihdossa, jossa St. Louisiin matkasivat Troy Brouwer ja Pheonix Copley.'